pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมจุดบริการฉีดวัคซีนโควิด–19 นอกสถานพยาบาลฯ ยืนยันประชาชนไทยจะได้รับการฉีดวัคซีนครบทุกคนอย่างแน่นอน
วันศุกร์ที่ 28 พฤษภาคม 2564
นายกรัฐมนตรีตรวจเยี่ยมจุดบริการฉีดวัคซีนโควิด–19 นอกสถานพยาบาลฯ ยืนยันประชาชนไทยจะได้รับการฉีดวัคซีนครบทุกคนอย่างแน่นอน
นายกรัฐมนตรีตรวจเยี่ยมจุดบริการฉีดวัคซีนโควิด–19 นอกสถานพยาบาลฯ ยืนยันประชาชนไทยจะได้รับการฉีดวัคซีนครบทุกคนอย่างแน่นอน
วันนี้ (28 พ.ค. 64) นายอนุชา บูรพชัยศรี โฆษกประจําสํานักนายกรัฐมนตรี เผยว่า เมื่อเวลา 09.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลตํารวจเอก อัศวิน ขวัญเมือง ผู้ว่าราชการกรุงเทพมหานคร ลงพื้นที่ตรวจเยี่ยมจุดบริการฉีดวัคซีนโควิด–19 นอกสถานพยาบาลฯ ภายใต้ความร่วมมือระหว่างกรุงเทพมหานครและหอการค้าไทย ดําเนินการโดยศูนย์การค้าเอเชียทีค เดอะ ริเวอร์ฟร้อนท์ และโรงพยาบาลบางปะกอก 1 ณ บริเวณโกดัง 4 ศูนย์การค้าเอเชียทีค เดอะ ริเวอร์ฟร้อนท์ เขตบางคอแหลม กรุงเทพมหานคร ซึ่งเป็นหนึ่งในภาคเอกชนที่เข้าร่วมโครงการตามนโยบายของภาครัฐที่ส่งเสริมและเร่งรัดการฉีดวัคซีนโควิด–19 จํานวน 25 แห่ง ในพื้นที่กรุงเทพมหานครอย่างครอบคลุมและทั่วถึง โดยเฉพาะในพื้นที่ที่มีการระบาดในระดับควบคุมสูงสุดและเข้มงวด ซึ่งหน่วยบริการดังกล่าวจะเริ่มฉีดวัคซีนระหว่างวันที่ 28 พ.ค. – 31 ธ.ค. 64 มีเป้าหมายในการให้บริการฉีดวัคซีนโควิด - 19 จํานวน 1,500 – 2,000 คน/วัน
นายกรัฐมนตรีกล่าวให้กําลังใจการทํางานของเจ้าหน้าที่ ที่เสียสละทํางานอย่างเต็มที่และขอบคุณทุกภาคส่วนที่เกี่ยวข้องทั้งภาครัฐและเอกชน ที่ร่วมกันดําเนินการในเรื่องดังกล่าวซึ่งถือเป็นการสร้างกุศลและความดีให้กับตนเองและประเทศชาติ ย้ําการกระจายวัคซีนเป็นไปตามปริมาณวัคซีนที่เข้ามา และจะกระจายให้เร็วที่สุดให้สอดคล้องกับการแพร่ระบาดในแต่ละพื้นที่ ยืนยันประชาชนจะได้ฉีดวัคซีนครบทุกคน พร้อมขอให้ประชาชนทุกคนดูแลตนเองให้ดีที่สุด และปฏิบัติตามมาตรการทางด้านสาธารณสุขอย่างเคร่งครัด
นายกรัฐมนตรีกล่าวต่อว่า วันนี้เป็นวันแรกสําหรับการให้บริการจุดบริการฉีดวัคซีนโควิด-19 ที่เอเชียทีค ซึ่งเป็นหน้าที่ของกรุงเทพมหานครที่ต้องบริหารจัดการวัคซีนตามที่ได้รับมอบไปตามที่กําหนด เพราะฉะนั้นการบริหารวัคซีนต้องบริหารให้ทุกคนได้ฉีดให้มากที่สุดในแต่ละเดือนและเพียงพอในเดือนถัดไปตามเป้าหมายที่ตั้งใจว่าจะฉีดให้ได้ภายในเดือนธันวาคม เราต้องปฏิบัติงานโดยมีการกําหนดไว้ล่วงหน้าในระดับต่าง ๆ สอดคล้องกับสถานการณ์ที่มีการเปลี่ยนแปลงได้ตลอดเวลา ฉะนั้นการกระจายวัคซีนจะต้องคํานึงทั้งในเรื่องของจํานวน และสถานที่ให้บริการมากที่สุด
ในตอนท้ายนายกรัฐมนตรียืนยันเป้าหมายการบริหารการฉีดวัคซีนจะให้เสร็จสิ้นภายในเดือนธันวาคม ประชาชนคนไทยทุกคนจะได้รับการฉีดวัคซีนครบทุกคนอย่างแน่นอนนอกจากนี้แผนการกระจายวัคซีนในเดือนมิถุนายนนั้น จะกระจายให้มากที่สุด ซึ่งอาจจะมีการปรับเปลี่ยนแผนตามสถานการณ์ต่าง ๆ ในบางพื้นที่ที่ต้องควบคุม
........................................
กลุ่มประชาสัมพันธ์และเผย สํานักโฆษก
รัฐบาลไทย-ข่าวทำเนียบรัฐบาล-กรมเจ้าท่า ผนึกพลังทางหลวงชนบท และเอสซีจี ผลักดันโครงการห้องน้ำสุขสโมสร ทุกท่าเรือในแม่น้ำเจ้าพระยา
วันศุกร์ที่ 28 พฤษภาคม 2564
กรมเจ้าท่า ผนึกพลังทางหลวงชนบท และเอสซีจี ผลักดันโครงการห้องน้ําสุขสโมสร ทุกท่าเรือในแม่น้ําเจ้าพระยา
...
กรมเจ้าท่า กระทรวงคมนาคม เป็นหน่วยงานที่รับผิดชอบพัฒนาท่าเรือโดยสารในแม่น้ําเจ้าพระยา เพื่อให้บริการระบบขนส่งสาธารณะให้แก่ประชาชน ตลอดจนนักท่องเที่ยวที่สัญจรทางน้ํา ซึ่งเป็นทางเลือกในการเดินทางที่มีความสะดวกรวดเร็ว ลดปัญหาการจราจรติดขัดในเขตกรุงเทพมหานครและปริมณฑล รวมทั้งให้ประชาชนผู้ใช้งานมีความสะดวกในการเดินทางยิ่งขึ้น แต่ปัจจุบันยังขาดห้องน้ําสาธารณะให้บริการตามท่าเรือ ซึ่งเป็นสิ่งอํานวยความสะดวกที่จําเป็นต่อการเดินทางอย่างมาก
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยว่า ตนได้เห็นความสําคัญของการให้บริการสาธารณะ จึงได้จัดทําโครงการห้องน้ําสุขสโมสร เพื่อให้บริการห้องน้ําสาธารณะตามท่าเรือโดยสารในแม่น้ําเจ้าพระยา เป็นการยกระดับท่าเรือโดยสารในด้านการอํานวยความสะดวกต่อประชาชน ซึ่งการออกแบบจะคํานึงถึงการใช้งานเป็นหลัก อํานวยความสะดวก ทุกเพศ ทุกวัย และยังรองรับสังคมผู้สูงวัย ส่งเสริมสิทธิผู้พิการ ด้วยห้องน้ําแบบอารยสถาปัตย์ Friendly Design ตอบโจทย์การใช้งานของคนทุกรูปแบบ โดยได้รับความร่วมมือจาก กรมทางหลวงชนบทในด้านพื้นที่ก่อสร้างห้องน้ํา และมูลนิธิเอสซีจี ร่วมให้การสนับสนุนด้านงบประมาณ ซึ่งในปัจจุบันในแม่น้ําเจ้าพระยา มี ท่าเรือให้บริการจํานวน 40 ท่าเรือ ได้ดําเนินการก่อสร้างห้องน้ําแล้วเสร็จพร้อมเปิดให้บริการจํานวน 8 ท่าเรือ ได้แก่ ท่าเรือสาทร ท่าเรือกรมเจ้าท่า ท่าเรือสะพานพุทธ ท่าเรือสะพานสมเด็จพระปิ่นเกล้า ท่าเรือเทเวศร์ ท่าเรือสะพานพระราม 7 ท่าเรือนนทบุรี และท่าพระนั่งเกล้า นอกจากนี้ ได้รับการจัดสรรงบประมาณแล้วและอยู่ระหว่างดําเนินการก่อสร้างอีก 5 ท่าเรือ ได้แก่ ท่าเรือราชินี ท่าเรือท่าช้าง ท่าเรือท่าเกียกกาย ท่าเรือบางโพ และท่าเรือพายัพ ซึ่งท่าเรือข้างต้นเป็นท่าเรือที่เป็นจุดเชื่อมต่อระบบขนส่งสาธารณะและสถานที่ท่องเที่ยวที่สําคัญ จึงเร่งดําเนินการก่อสร้างก่อน เพื่อรองรับการใช้งานและการท่องเที่ยวในปัจจุบัน
อธิบดีกรมเจ้าท่า กล่าวเพิ่มเติมว่า นอกจากนี้ กรมเจ้าท่า ยังมีแผนที่จะดําเนินการสร้างเพื่อให้มีห้องน้ําทุกท่าเรือในแม่น้ําเจ้าพระยาที่ให้บริการโดยสารทางน้ําเพิ่มเติม อีก 17 ท่าเรือ ซึ่งจะครอบคลุมพื้นที่ ตั้งแต่ท่าเรือปากเกร็ด จังหวัดนนทบุรี ถึง ท่าเรือวัดราชสิงขรกรุงเทพมหานคร เมื่อก่อสร้างห้องน้ําแล้วเสร็จคาดว่าจะเป็นประโยชน์ต่อประชาชนและผู้ใช้บริการเดินทางทางน้ําบริเวณท่าเรือโดยสาร และเป็นอีกทางเลือกในการจูงใจให้ประชาชนใช้ระบบขนส่งสาธารณะคมนาคมเพิ่มขึ้นในการเดินทางทางน้ํา เพื่อลดปัญหาการจราจรทางบกและประหยัดเวลาในการเดินทางได้อย่างมีประสิทธิภาพ
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 202 สาย อ.สีดา - อ.บัวใหญ่ จ.นครราชสีมา เป็น 4 ช่องจราจร แล้วเสร็จ
วันศุกร์ที่ 28 พฤษภาคม 2564
กรมทางหลวง ขยายทางหลวงหมายเลข 202 สาย อ.สีดา - อ.บัวใหญ่ จ.นครราชสีมา เป็น 4 ช่องจราจร แล้วเสร็จ
เชื่อมโยงระบบขนส่งโลจิสติกส์ภาคอีสาน – ภาคเหนือ
กรมทางหลวง กระทรวงคมนาคม โดย สํานักก่อสร้างทางที่ 2 ดําเนินโครงการก่อสร้างขยายทางหลวงหมายเลข 202 สาย อ.สีดา - อ.บัวใหญ่ จ.นครราชสีมา ระหว่าง กม.54+460 ถึง กม.72+600 ระยะทาง 18.14 กิโลเมตร แล้วเสร็จ เชื่อมโยงคมนาคมขนส่งระหว่างภาคอีสานและภาคเหนือ
ทางหลวงหมายเลข 202 สาย อ.สีดา - อ.บัวใหญ่ เป็นเส้นทางหลักเชื่อมต่อระหว่างจังหวัดนครราชสีมา จังหวัดชัยภูมิและจังหวัดบุรีรัมย์ ประชาชนนิยมใช้เส้นทางดังกล่าวเพื่อเดินทางไปยังสถานที่ตั้งของศูนย์ราชการประจําอําเภอ เช่น ที่ว่าการอําเภอ โรงพยาบาล สถานีตํารวจ ฯลฯ สถานที่ท่องเที่ยว และใช้ในการขนส่งพืชผลทางการเกษตรไปยังภูมิภาคต่างๆ ปัจจุบันมีปริมาณการจราจรเพิ่มมากขึ้นอย่างต่อเนื่อง ทําให้ประชาชนผู้ใช้ทางไม่ได้รับความสะดวกในการเดินทาง กรมทางหลวงจึงดําเนินการก่อสร้างขยายทางหลวงสายดังกล่าวจากเดิมขนาด 2 ช่องจราจร เป็นมาตรฐานทางชั้นพิเศษ ขนาด 4-6 ช่องจราจร (ไปกลับ) ผิวทางแอสฟัลท์คอนกรีต กว้างช่องละ 3.5 เมตรไหล่ทางด้านนอก กว้าง 2.5 เมตร แบ่งทิศทางการจราจรด้วยเกาะกลางแบบนูน โดยบริเวณย่านชุมชนดําเนินการก่อสร้างเป็นผิวทางคอนกรีตเสริมเหล็กขนาด 3 ช่องจราจรทั้ง 2 ด้าน พร้อมก่อสร้างทางเท้าและระบบระบายน้ําเพื่อป้องกันปัญหาน้ําท่วม
มีการก่อสร้างสะพานลอยคนข้าม จํานวน 3 แห่ง บริเวณหน้าโรงเรียนวัดบ้านงิ้ว โรงเรียนบ้านโนนสังข์ และโรงเรียนบ้านสีดา ก่อสร้างสะพานคอนกรีตเสริมเหล็ก จํานวน 10 สะพาน ก่อสร้างจุดกลับรถ 9 แห่ง ก่อสร้างศาลาทางหลวง จํานวน 10 แห่ง รวมทั้งปรับปรุงทางแยกพร้อมติดตั้งไฟสัญญาณจราจรและงานติดตั้งไฟฟ้าแสงสว่างตลอดเส้นทาง งบประมาณ 578,245,000 บาท
โครงการแล้วเสร็จ สามารถรองรับปริมาณการจราจรทําให้การจราจรเคลื่อนตัวได้สะดวก เพิ่มประสิทธิภาพการคมนาคมให้ผู้ใช้เส้นทางเดินทางได้สะดวด รวดเร็ว และปลอดภัย เชื่อมโยงระบบโลจิสติกส์ระหว่างอีสานใต้ไปยังภาคเหนือ เพิ่มศักยภาพการแข่งขันและการพัฒนาที่ยั่งยืนของประเทศ ตามแผนงานบูรณาการพัฒนาด้านคมนาคมและระบบโลจิสติกส์
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 28 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันศุกร์ที่ 28 พฤษภาคม 2564
ประกาศ ขสมก. ประจําวันที่ 28 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 28 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 28 พฤษภาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารปรับอากาศ สาย 137 เขตการเดินรถที่ 4
2) พนักงานขับรถโดยสารปรับอากาศ สาย 511 เขตการเดินรถที่ 3
รัฐบาลไทย-ข่าวทำเนียบรัฐบาล-การประชุมเชิงปฏิบัติการ เรี่อง การจัดทำแผนพัฒนาองค์การ สำนักงานปลัดกระทรวงอุตสาหกรรม สู่ภาครัฐ 4.0 ครั้งที่ 1
วันศุกร์ที่ 28 พฤษภาคม 2564
การประชุมเชิงปฏิบัติการ เรี่อง การจัดทําแผนพัฒนาองค์การ สํานักงานปลัดกระทรวงอุตสาหกรรม สู่ภาครัฐ 4.0 ครั้งที่ 1
การประชุมเชิงปฏิบัติการ เรี่อง การจัดทําแผนพัฒนาองค์การ สํานักงานปลัดกระทรวงอุตสาหกรรม สู่ภาครัฐ 4.0 ครั้งที่ 1
วันนี้ (28 พฤษภาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการประชุมเชิงปฏิบัติการ เรี่อง การจัดทําแผนพัฒนาองค์การ สํานักงานปลัดกระทรวงอุตสาหกรรม สู่ภาครัฐ 4.0 ครั้งที่ 1 ผ่านระบบ Video Conference โปรแกรม Zoom โดยมีนายสุระ เพชรพิรุณ หัวหน้าผู้ตรวจราชการกระทรวงอุตสาหกรรม ผู้อํานวยการกองต่างๆ ของสํานักงานปลัดกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 21 – 27 พฤษภาคม 2564
วันศุกร์ที่ 28 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 21 – 27 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 21 – 27 พฤษภาคม 2564 พบการกระทําผิด จํานวน 387 คดี คิดเป็นเงินค่าปรับ 7.54 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 21 – 27 พฤษภาคม 2564) พบว่ามีการกระทําผิด จํานวน 387 คดี คิดเป็นเงินค่าปรับ 7.54 ล้านบาท โดยแยกเป็น สุรา จํานวน 216 คดี ค่าปรับ 1.99 ล้านบาท ยาสูบ จํานวน 103 คดี ค่าปรับ 2.07 ล้านบาท ไพ่ จํานวน 10 คดี ค่าปรับ 0.25 ล้านบาท น้ํามันและผลิตภัณฑ์น้ํามัน จํานวน 33 คดี ค่าปรับ 2.29 ล้านบาท น้ําหอม จํานวน 1 คดี ค่าปรับ 0.20 ล้านบาท รถจักรยานยนต์ จํานวน 14 คดี ค่าปรับ 0.23 ล้านบาท และสินค้าอื่น ๆ จํานวน 10 คดี ค่าปรับ 0.51 ล้านบาท โดยมีของกลางแยกเป็นน้ําสุรา จํานวน 3,010.330 ลิตร ยาสูบ จํานวน 5,030 ซอง ไพ่ จํานวน 1,140 สํารับ น้ํามันและผลิตภัณฑ์น้ํามัน จํานวน 53,935.000 ลิตร น้ําหอม จํานวน 119 ขวด รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 27 พฤษภาคม 2564 พบว่ามีการกระทําผิด จํานวน 18,067 คดี คิดเป็นเงินค่าปรับ 411.06 ล้านบาท โดยแยกเป็น สุรา จํานวน 10,323 คดี ค่าปรับ 91.32 ล้านบาท ยาสูบ จํานวน 5,096 คดี ค่าปรับ 202.10 ล้านบาท ไพ่ จํานวน 389 คดี ค่าปรับ 6.36 ล้านบาท น้ํามันและผลิตภัณฑ์น้ํามัน จํานวน 864 คดี ค่าปรับ 49.78 ล้านบาท น้ําหอม จํานวน 78 คดี ค่าปรับ 3.10 ล้านบาท รถจักรยานยนต์ จํานวน 908 คดี ค่าปรับ จํานวน 25.32 ล้านบาท และสินค้าอื่น ๆ จํานวน 409 คดี ค่าปรับ 33.08 ล้านบาท โดยมีของกลางแยกเป็นน้ําสุรา จํานวน 1,614,546.779 ลิตร ยาสูบ จํานวน 603,415 ซอง ไพ่ จํานวน 32,843 สํารับ น้ํามันและผลิตภัณฑ์น้ํามัน จํานวน 1,453,544.000 ลิตร น้ําหอม จํานวน 108,561 ขวด รถจักรยานยนต์ จํานวน 1,649 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีให้ความช่วยเหลือกรณีครอบครัวปู่หลานชาวจังหวัดน่าน ถูกยึดบ้านขายทอดตลาด นัดไกล่เกลี่ยข้อพิพาทชั้นบังคับคดี ๓๑ พฤษภาคม นี้
วันศุกร์ที่ 28 พฤษภาคม 2564
กระทรวงยุติธรรม โดยกรมบังคับคดีให้ความช่วยเหลือกรณีครอบครัวปู่หลานชาวจังหวัดน่าน ถูกยึดบ้านขายทอดตลาด นัดไกล่เกลี่ยข้อพิพาทชั้นบังคับคดี ๓๑ พฤษภาคม นี้
กรมบังคับคดีให้ความช่วยเหลือกรณีครอบครัวปู่หลานชาวจังหวัดน่าน ถูกยึดบ้านขายทอดตลาด นัดไกล่เกลี่ยข้อพิพาทชั้นบังคับคดี ๓๑ พฤษภาคม นี้
ตามที่นางอรัญญา ทองน้ําตะโก อธิบดีกรมบังคับคดี ได้ออกมาชี้แจงเกี่ยวกับการบังคับคดี ในคดีล้มละลายของศาลล้มละลายกลาง หมายเลขแดงที่ ล.๑๔๕๑/๒๕๕๗ กรณีเจ้าพนักงานพิทักษ์ทรัพย์ ได้ยึดที่ดินพร้อมบ้านตามที่เป็นข่าว เนื่องจากมีชื่อจําเลยที่ ๒ ในคดีล้มละลายเป็นผู้ถือกรรมสิทธิ์ ว่าเป็นการดําเนินการตามขั้นตอนที่กฎหมายกําหนด การขายทอดตลาดเป็นไปโดยเปิดเผย บุคคลทั่วไปสามารถเข้าซื้อทรัพย์จากการขายทอดตลาดได้ และหากนางสาวรัตนามีความประสงค์ที่จะขอซื้อทรัพย์ดังกล่าว กรมบังคับคดีพร้อมจะดําเนินการประสานผู้เกี่ยวข้องทุกฝ่าย และทําการไกล่เกลี่ยข้อพิพาทเพื่อเจรจาหาข้อตกลงร่วมกัน นั้น
​กรมบังคับคดีได้ดําเนินการในเรื่องดังกล่าวอย่างต่อเนื่อง โดยมอบหมายให้นายอดิเทพ บัวกระสินธุ์ ผู้อํานวยการสํานักงานบังคับคดีจังหวัดน่านลงพื้นที่อธิบายขั้นตอนกระบวนการบังคับคดีตามกฎหมายให้ทราบ พร้อมประสานไปยังผู้เกี่ยวข้องทุกฝ่ายเพื่อนัดเจรจาไกล่เกลี่ยข้อพิพาทในประเด็นดังกล่าว โดยมีกําหนดนัดในวันที่ ๓๑ พฤษภาคม ๒๕๖๔ เวลา ๑๓.๓๐ นาฬิกา และได้แจ้งวันนัดไปยังนางสาวรัตนาและผู้เกี่ยวข้องทุกฝ่ายเรียบร้อยแล้ว โดยการไกล่เกลี่ยข้อพิพาทจะดําเนินการผ่านระบบ Session Call เพื่อลดความเสี่ยงในการแพร่ระบาดของโรคติดเชื้อไวรัสโคโรนา 2019 ที่ยังคงมีการระบาดอย่างต่อเนื่อง ในขณะนี้
​กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-"นายกรัฐมนตรีและรัฐมนตรีว่าการกระทรวงกลาโหม ย้ำตรึงเข้มชายแดนและร่วมกันกระจายกำลังตรวจเชิงรุกพื้นที่ชั้นในคุมป้องโควิดให้อยู่"
วันศุกร์ที่ 28 พฤษภาคม 2564
"นายกรัฐมนตรีและรัฐมนตรีว่าการกระทรวงกลาโหม ย้ําตรึงเข้มชายแดนและร่วมกันกระจายกําลังตรวจเชิงรุกพื้นที่ชั้นในคุมป้องโควิดให้อยู่"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ ปล.กห. ได้ประชุมร่วมกับ กองอํานวยการรักษาความมั่นคงภายใน , หน่วยขึ้นตรงกระทรวงกลาโหม , เหล่าทัพ และ สํานักงานตํารวจแห่งชาติ
ณ ศาลาว่าการกลาโหม เพื่อติดตามสนับสนุนการขับเคลื่อนช่วยเหลือประชาชนแก้ปัญหาโควิท 19
โดย พล.อ.ชัยชาญ” ได้ย้ําสั่งการของ พล.อ.ประยุทธ์ จันทร์โอชา นรม. และ รมว.กห. ให้ กอ.รมน. รวมทั้งทุกเหล่าทัพ และ ตร. ให้ความสําคัญ เพิ่มการเฝ้าระวังป้องกัน สกัดกั้นการกระทําผิดกฎหมายและคุมเข้มมาตรการคัดกรองโรคในพื้นที่ชายแดน โดยเฉพาะชายแดนมาเลเซีย เมียนมาและกัมพูชา เพื่อป้องกันการลักลอบเข้าเมืองผิดกฎหมายที่อาจมาพร้อมกับโควิดสายพันธุ์ใหม่ ซึ่งกําลังแพร่ระบาดในประเทศเพื่อนบ้าน ขณะที่ยังพบสถิติการจับกุมผู้ลักลอบเข้าเมืองผิดกฎหมายได้มากขึ้นอย่างต่อเนื่องที่ผ่านมา
พร้อมกับให้เฝ้าระวังการลักลอบนําเข้าสินค้าเกษตรและปศุสัตว์ผิดกฎหมายโดยไม่ผ่านการกักกัน ซึ่งตรวจพบโรคระบาดสัตว์ติดมา ทั้งนี้ ขอให้ กอ.รมน.ประสานกับฝ่ายปกครอง กระจายเข้าตรวจสอบสถานประกอบการในพื้นที่ เพื่อควบคุมและดําเนินการตามกฏหมายอย่างเด็ดขาดกับผู้เกี่ยวข้องในทุกกรณี
พร้อมกันนี้ ให้ติดตามการลักลอบเปิดบ่อนพนันออนไลน์ตามแนวชายแดนประเทศเพื่อนบ้าน และดําเนินการทางกฎหมายกับผู้เกี่ยวข้องทุกระดับไม่มียกเว้น ขณะเดียวกันขอให้ติดตามข่าวปลอมที่กระทบต่อความมั่นคงและสร้างปัญหาให้เกิดความเข้าใจผิดกับประชาชน ที่ปรากฎมากขึ้นในปัจจุบัน เพื่อสร้างความเข้าใจที่ถูกต้องกับประชาชนโดยเร็ว
ทั้งนี้ นรม.และ รมว.กห. ได้แสดงความห่วงใยการปฏิบัติหน้าที่ของเจ้าหน้าที่ในทุกระดับ โดยย้ําขอให้ประสาน สธ. ขอรับการสนับสนุนวัคซีน เพื่อเร่งกระจายฉีดให้กับเจ้าหน้าที่ปฏิบัติงานในพื้นที่เสี่ยงโดยเร็ว เพื่อความปลอดภัยและลดความเสี่ยงในการปฏิบัติงานของเจ้าหน้าที่ด่านหน้า
พล.อ.ชัยชาญ‘ ยังได้กําชับ ขอให้ทุกเหล่าทัพ เตรียมความพร้อมสนับสนุนกําลังพลและเครื่องมเข้าช่วยเหลือ สธ.และฝ่ายปกครอง เพื่อเข้าบริหารจัดการควบคุมโรคเป็นพื้นที่ โดยเฉพาะ กทม.และ กรมราชทัณฑ์ ที่พบการแพร่ระบาดของโรคในที่พักคนงานและหลายชุมชน รวมทั้งเรือนจําต่างๆ ทั้งนี้ขอให้มีมาตรการป้องกันและดูแลคัดกรองอย่างเข้มข้นในเรือนจําทหารควบคู่กันไปด้วย
รัฐบาลไทย-ข่าวทำเนียบรัฐบาล-สธ.บริการฉีดวัคซีนโควิด 19 ให้กลุ่มเปราะบาง คนพิการทางการเห็น นำร่องในกทม.และปริมณฑล
วันศุกร์ที่ 28 พฤษภาคม 2564
สธ.บริการฉีดวัคซีนโควิด 19 ให้กลุ่มเปราะบาง คนพิการทางการเห็น นําร่องในกทม.และปริมณฑล
กระทรวงสาธารณสุข โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ให้บริการฉีดวัคซีนโควิด 19 แก่คนพิการทางการเห็น ในกลุ่มผู้สูงอายุ และ 7 โรคเรื้อรัง รวมถึงครอบครัว และผู้ดูแลกว่า 500 คน นําร่องในเขตกทม.และปริมณฑล
กระทรวงสาธารณสุข โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ให้บริการฉีดวัคซีนโควิด19 แก่คนพิการทางการเห็น ในกลุ่มผู้สูงอายุ และ 7 โรคเรื้อรัง รวมถึงครอบครัว และผู้ดูแลกว่า 500 คน นําร่องในเขตกทม.และปริมณฑล
บ่ายวันนี้ (28 พฤษภาคม 2564) ที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมการฉีดวัคซีนป้องกันโรคโควิด 19 แก่คนพิการทางการเห็น ครอบครัว และผู้ดูแล
ดร.สาธิตกล่าวว่า สถานการณ์การระบาดของโควิด 19 ในกทม. และปริมณฑล ยังคงพบผู้ติดเชื้อจํานวนมากสาเหตุส่วนใหญ่เกิดจากการติดเชื้อภายในครอบครัว บุคคลใกล้ชิด กลุ่มที่มีความเสี่ยงคือกลุ่มคนพิการที่ไม่สามารถดูแลตัวเองได้ จําเป็นต้องมีผู้ดูแล มีโอกาสสัมผัสและติดเชื้อได้ง่าย กระทรวงสาธารณสุข จึงเร่งสร้างภูมิคุ้มกันให้กับผู้พิการ ครอบครัว และผู้ดูแล ได้มอบหมายให้กรมการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ เปิดบริการฉีดวัคซีนสําหรับคนพิการ นําร่องในคนพิการทางการเห็น ที่เป็นกลุ่มผู้สูงอายุ และกลุ่ม7 โรคเรื้อรัง สมาชิกครอบครัว และผู้ดูแล ในเขตกทม. และปริมณฑล ซึ่งมีอยู่ประมาณ 500 กว่าคน โดยนัดหมายให้มารับการฉีดวัคซีนวันละ 60 คน จัดระบบบริการฉีดวัคซีนตามมาตรฐาน 8 ขั้นตอนของกรมควบคุมโรค เริ่มให้บริการเมื่อวานนี้ (27 พฤษภาคม 2564) ขณะนี้มีผู้เข้ารับบริการฉีดวัคซีนแล้วจํานวน 100 คน
ดร.สาธิตกล่าวต่อว่า สําหรับกลุ่มออทิสติก บกพร่องทางสติปัญญา การเรียนรู้ ดาวน์ซินโดรม สมาธิสั้น และผู้ป่วยจิตเวช ที่อาศัยในพื้นที่ กทม. นนทบุรี สมุทรปราการ และปทุมธานี ได้มอบหมายให้กรมสุขภาพจิตโดยสถาบันราชานุกูล รับผิดชอบจัดฉีดวัคซีนโควิด19 โดยในรอบแรก กําหนดสําหรับกลุ่มอายุ 18 ปีขึ้นไป รวมถึงบุคคลในครอบครัวที่อาศัยบ้านเดียวกัน เปิดให้บริการการฉีดวัคซีนวันนี้เป็นวันแรก
“คนพิการประเภทอื่น ๆ กระทรวงสาธารณสุข จะเร่งดําเนินการให้เข้ารับการฉีดวัคซีนโดยเร็วต่อไป ขณะนี้ได้ประสานข้อมูลกับทางสมาคมคนพิการและเครือข่ายเรียบร้อยแล้ว เพื่อให้คนพิการทั่วประเทศได้เข้าถึงวัคซีนได้อย่างครอบคลุม เกิดภูมิคุ้มกัน ป้องกันการติดเชื้อ ลดป่วย ลดรุนแรง และลดเสียชีวิตจากโรคโควิด19” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า จากรายงานข้อมูลสถานการณ์ด้านคนพิการในประเทศไทย กระทรวงการพัฒนาสังคมและความมั่นคงของมนุษย์ ณ วันที่31 มีนาคม 2564 พบว่า คนพิการได้รับการออกบัตรประจําตัวคนพิการ จํานวน 2,092,595 คน (ร้อยละ 3.21 ของประชากรทั้งประเทศ) โดยเป็นคนพิการทางการเคลื่อนไหวหรือร่างกาย มากที่สุด ร้อยละ 49.85 รองลงมาเป็นคนพิการทางการได้ยินหรือสื่อความหมาย และคนพิการทางการเห็น ร้อยละ 18.84 และ ร้อยละ 9.12 ตามลําดับ โดยเป็นคนพิการใน ภาคตะวันออกเฉียงเหนือ 832,609 คน คิดเป็นร้อยละ 39.70 ภาคเหนือ 460,820 คน คิดเป็นร้อยละ 22.02 ภาคกลาง 436,4 91 คน คิดเป็นร้อยละ 20.86 ภาคใต้ 259,629 คน คิดเป็นร้อยละ 12.41 กรุงเทพมหานคร 97,554 คน คิดเป็นร้อยละ 4.66 และข้อมูลรอยืนยัน 5,502 คน คิดเป็นร้อยละ 0.26
************************************** 28 พฤษภาคม 2564
รัฐบาลไทย-ข่าวทำเนียบรัฐบาล-ทส.  รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน  ส่งต่อความห่วงใยแก่ จนท.ปฏิบัติงานในพื้นที่  สู้ภัยโควิด -19
วันศุกร์ที่ 28 พฤษภาคม 2564
ทส.  รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน  ส่งต่อความห่วงใยแก่ จนท.ปฏิบัติงานในพื้นที่  สู้ภัยโควิด -19
ทส.  รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน
ส่งต่อความห่วงใยแก่ จนท.ปฏิบัติงานในพื้นที่
สู้ภัยโควิด -19
ทส. รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน
ส่งต่อความห่วงใยแก่ จนท.ปฏิบัติงานในพื้นที่
สู้ภัยโควิด -19
วันนี้ (28 พฤษภาคม 2564) เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยนายจเรศักดิ์ นันตะวงษ์ รองปลัดกระทรวงทรัพยากรธรรมชาติและสิ่งแวดล้อม
นายโสภณ ทองดี อธิบดี กรมทรัพยากรทางทะเลและชายฝั่ง นายอดิศร นุชดํารงค์ อธิบดี กรมป่าไม้ และนายสมหวัง เรืองนิวัติศัย รองอธิบดี กรมอุทยานแห่งชาติ สัตว์ป่า และพันธุ์พืช ร่วมรับมอบผลิตภัณฑ์เจลแอลกอฮอล์ Teepol จํานวน 1,200 ขวด และผลิตภัณฑ์โฟมล้างมือ จํานวน 936 ขวด มูลค่ารวม 250,000 บาท จากนายประจักษ์ ตั้งคารวคุณ ประธานกรรมการ บริษัท TOA เพ้นท์ (ประเทศไทย) จํากัด (มหาชน) และนางละออ ตั้งคารวคุณ รองประธานกรรมการฯ อีกทั้งรับมอบหน้ากากอนามัย จํานวน 50,000 ชิ้น จากนายวริน อิทธิโรจนกุล ซึ่งนับเป็นความร่วมมือที่ภาคเอกชนร่วมพร้อมใจส่งต่อความห่วงใยให้แก่กระทรวงทรัพยากรธรรมชาติและสิ่งแวดล้อม ได้นําไปส่งมอบและแจกจ่ายให้กับบุคลากร เจ้าหน้าที่ ผู้ปฏิบัติงานในพื้นที่สังกัดกระทรวงทรัพยากรธรรมชาติและสิ่งแวดล้อม เพื่อสู้ภัยโควิด – 19 ต่อไป
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันศุกร์ที่ 28 พฤษภาคม 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ทัณฑสถาน โรงพยาบาลราชทัณฑ์
วันที่ 27 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายสมคิด ลีลิตธรรม ผู้อํานวยการฝ่ายเทคโนโลยีสารสนเทศ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จํานวน 800 กล่อง ให้แก่ทัณฑสถาน โรงพยาบาลราชทัณฑ์ เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายฉลองรัชธรรม ที่ได้รับผลกระทบจากสถานการณ์ COVID-19 ได้แก่ ร้านกะเพราเนื้อบางโพ (สถานีบางโพ) ร้านลูกชิ้นคุณหลวง (สถานีบางซ่อน) ร้านครัวคิวเซร่า (สถานีวงศ์สว่าง) ร้านก๋วยเตี๋ยวไก่แม่ไทรทอง (สถานีแยกนนทบุรี1)และร้านครัวคุณทองพูน (สถานีคลองบางไผ่)
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ปลัด วธ.  เข้าร่วม กิจกรรมภายใต้หลักสูตร ป.ย.ป. ๒๕๖๔ การประชุมเชิงปฏิบัติการ “ถอดบทเรียน โควิด-19 พลิกวิกฤติเป็นโอกาสและการพัฒนาสู่ความยั่งยืน”
วันพฤหัสบดีที่ 27 พฤษภาคม 2564
ปลัด วธ.  เข้าร่วม กิจกรรมภายใต้หลักสูตร ป.ย.ป. ๒๕๖๔ การประชุมเชิงปฏิบัติการ “ถอดบทเรียน โควิด-19 พลิกวิกฤติเป็นโอกาสและการพัฒนาสู่ความยั่งยืน”
กิจกรรมภายใต้หลักสูตร ป.ย.ป. ๒๕๖๔ การประชุมเชิงปฏิบัติการ “ถอดบทเรียน โควิด-19 พลิกวิกฤติเป็นโอกาสและการพัฒนาสู่ความยั่งยืน” ประชุมออนไลน์ผ่านระบบ ZOOM
วันที่ ๒๗ พฤษภาคม ๒๕๖๔ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เข้าร่วม กิจกรรมภายใต้หลักสูตร ป.ย.ป. ๒๕๖๔ การประชุมเชิงปฏิบัติการ “ถอดบทเรียน โควิด-19 พลิกวิกฤติเป็นโอกาสและการพัฒนาสู่ความยั่งยืน” พร้อมด้วย นางสาวเพชรรัตน์ สายทอง ผู้ช่วยปลัดกระทรวงวัฒนธรรม เข้าร่วมการประชุม โดยมี ดร.สุวิทย์ เมษินทรีย์ อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานการประชุมออนไลน์ผ่านระบบ ZOOM ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สมเด็จพระพันปีหลวง พระราชทานอาหารกล่อง 10,500 กล่อง ให้กับชุมชนที่ได้รับผลกระทบจากโควิด-19
วันพฤหัสบดีที่ 27 พฤษภาคม 2564
สมเด็จพระพันปีหลวง พระราชทานอาหารกล่อง 10,500 กล่อง ให้กับชุมชนที่ได้รับผลกระทบจากโควิด-19
สมเด็จพระพันปีหลวง พระราชทานอาหารกล่อง 10,500 กล่อง ให้กับชุมชนที่ได้รับผลกระทบจากโควิด-19 โดย สมาคมสภาสังคมสงเคราะห์แห่งประเทศไทย ในพระบรมราชูปถัมภ์ ร่วมกับ พม. ลงพื้นที่มอบให้ประชาชน ในพื้นที่ต่างๆ ภายใต้โครงการน้ําพระทัยพระราชทาน
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดําเนินโครงการน้ําพระทัยพระราชทาน ให้ประชาชนที่ประสบปัญหาความเดือดร้อน และสนับสนุนโดย โครงการสลากการกุศล ร่วมกับ กระทรวงการพัฒนาสังคมและความมั่นคงของมนุษย์ (พม.) ด้วยการนําอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจํานวนทั้งสิ้น 10,500 กล่อง ซึ่งในวันที่ 26 พ.ค. 64 เวลา 16.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วยนายบุญยอด สุขถิ่นไทย คณะทํางานรัฐมนตรีว่าการกระทรวงการพัฒนาสังคมและความมั่นคงของมนุษย์ ได้เป็นผู้แทนนําอาหารกล่องพระราชทาน จํานวน 300 กล่อง ไปมอบประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ในเขตพื้นที่พญาไท ทั้งหมด 3 ชุมชน ได้แก่ชุมชนสุขสวัสดิ์ จํานวน 50 กล่อง ชุมชนมะกอกกลางสวน 150 กล่อง และชุมชนมะกอกส่วนหน้า 100 กล่อง
รัฐบาลไทย-ข่าวทำเนียบรัฐบาล-ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันพฤหัสบดีที่ 27 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๗ พฤษภาคม ๒๕๖๔ เวลา ๑๐.๐๐ น. นายโกวิท ผกามาศ ผู้ตรวจราชการ กระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลกลาง เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมีนางสาวอภิรดี สุนันทตานนท์ รองผู้อํานวยการโรงพยาบาลกลาง ฝ่ายบริหาร เป็นผู้รับมอบ ณ อาคารอนุสรณ์ ๑๐๐ ปี ชั้น ๑ โรงพยาบาลกลาง กรุงเทพฯ โดยมี นางสาวเบญจวรรณ ไชยบัณฑิตย์ ผู้อํานวยการกลุ่มส่งเสริมเครือข่ายและประสานราชการภูมิภาค สํานักงานปลัดกระทรวงวัฒนธรรมและเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-อธิบดีกรมเจ้าท่า สั่งการเจ้าท่าทั่วประเทศ รับมือ “พายุยาอาส” เตรียมพร้อมให้ความช่วยเหลือประชาชน
วันพฤหัสบดีที่ 27 พฤษภาคม 2564
อธิบดีกรมเจ้าท่า สั่งการเจ้าท่าทั่วประเทศ รับมือ “พายุยาอาส” เตรียมพร้อมให้ความช่วยเหลือประชาชน
อธิบดีกรมเจ้าท่า สั่งการให้สํานักงานเจ้าท่าภูมิภาคทั้ง 41 สาขา และสํานักงานพัฒนาและบํารุงรักษาทางน้ํา 1 - 8 ทั่วประเทศ ติดตามสถานการณ์พายุไซโคลน “ยาอาส” (YAAS) เตรียมพร้อมเจ้าหน้าที่ รถ เรือ และอุปกรณ์การช่วยเหลือผู้ประภัย เพื่อให้ความช่วยเหลือประชาชน
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยว่า จากประกาศกรมอุตุนิยมวิทยา ได้ประกาศเตือน เวลา 10.00 น. พายุไซโคลน “ยาอาส” (YAAS) บริเวณชายฝั่งประเทศอินเดียตอนบน หรือมีศูนย์กลางอยู่ ที่ละติจูด 20.8 องศาเหนือ ลองจิจูด 87.3 องศาตะวันออก มีความเร็วลมสูงสุดใกล้ศูนย์กลางประมาณ 130 กม./ชม. พายุนี้กําลังเคลื่อนตัวทางทิศตะวันตกเฉียงเหนือด้วยความเร็วประมาณ 15 กม./ชม. คาดว่าจะเคลื่อนขึ้นฝั่งบริเวณรัฐโอริสสาและรัฐกัลกัตตา ประเทศอินเดีย ในบ่ายวันนี้ (26 พฤษภาคม 2564) ส่งผลให้มรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ลักษณะเช่นนี้ทําให้ภาคใต้มีฝนตกหนัก บางแห่งบริเวณจังหวัดระนอง พังงา ภูเก็ต และกระบี่ ขอให้ประชาชนบริเวณดังกล่าวระวังอันตรายจากฝน ที่ตกหนักและฝนที่ตกสะสม ทั้งนี้ คลื่นลมบริเวณทะเลอันดามันและอ่าวไทยมีกําลังแรง โดยทะเลอันดามันมีคลื่นสูง 2 - 4 เมตร บริเวณที่มีฝนฟ้าคะนองมีคลื่นสูงมากกว่า 4 เมตร ส่วนอ่าวไทยตอนบนทะเลมีคลื่นสูงประมาณ 2 เมตร อ่าวไทยตอนล่างทะเลมีคลื่นสูง 1 - 2 เมตร และบริเวณที่มีฝนฟ้าคะนองคลื่นสูงมากกว่า 2 เมตร ชาวเรือบริเวณทะเลอันดามันควรงดการเดินเรือ ส่วนชาวเรือบริเวณอ่าวไทยควรเดินเรือด้วยความระมัดระวัง
อธิบดีกรมเจ้าท่า กล่าวเพิ่มเติมว่า ตนได้สั่งการให้สํานักงานเจ้าท่าภูมิภาคทั้ง 41 สาขา และสํานักงานพัฒนาและบํารุงรักษาทางน้ํา 1 - 8 ทั่วประเทศ ติดตามสถานการณ์พายุไซโคลน “ยาอาส” (YAAS) โดยเฉพาะในพื้นที่จังหวัดเพชรบุรี ประจวบคีรีขันธ์ ชุมพร ระนอง พังงา ภูเก็ต และกระบี่ ซึ่งอยู่ในความรับผิดชอบของสํานักงานเจ้าท่าภูมิภาคที่ 3 , 4 และ 5 โดยได้รายงานความคืบหน้าถึงการจัดตั้งศูนย์ช่วยเหลือผู้ประสบอุทกภัยกรมเจ้าท่าขึ้นในพื้นที่พร้อมเตรียมสนธิกําลังทั้งเจ้าหน้าที่ รถ เรือ และอุปกรณ์การช่วยเหลือผู้ประภัย เพื่อออกปฏิบัติงานช่วยเหลือประชาชนได้ทันทีกรณีเกิดเหตุฉุกเฉินในพื้นที่ และออกประกาศให้ระมัดระวังในการเดินเรือ ตรวจสอบความพร้อมของตัวเรือ เครื่องยนต์เรือ ตลอดจนเตรียมเครื่องมือและอุปกรณ์ประจําเรือ รวมทั้งเรือช่วยชีวิตและ/หรืออุปกรณ์ช่วยชีวิตต่าง ๆ ให้พร้อมใช้งานได้ทุกขณะ และให้สวมเสื้อชูชีพตลอดเวลา
ขณะอยู่ในเรือ และต้องติดตามรายงานข่าวสภาพอากาศของกรมอุตุนิยมวิทยาโดยใกล้ชิดตลอดเวลา
ทั้งนี้ ให้ทุกหน่วยของกรมเจ้าท่าที่มีความพร้อม อาทิ เรือพระราชทาน เรือท้องแบน รถเคลื่อนย้าย กําลังเจ้าหน้าที่ ฯ ให้เข้าช่วยเหลือพื้นที่ที่เกิดเหตุโดยทันที อีกทั้งได้สั่งการให้ผู้อํานวยการสํานักงานเจ้าท่าภูมิภาคและสาขา ผู้อํานวยการสํานักงานพัฒนาและบํารุงรักษาทางน้ําทุกพื้นที่ทั่วประเทศ เฝ้าติดตามสถานการณ์และข้อมูลข่าวพยากรณ์อากาศอย่างใกล้ชิด สําหรับพื้นที่ที่ได้รับผลกระทบให้ออกประกาศแจ้งงดการเดินเรือ รวมถึงแจ้งให้เรือจอดในบริเวณที่มีกําบังคลื่นลม โดยขอให้ติดตามประกาศกรมเจ้าท่า และข่าวพยากรณ์อากาศของกรมอุตุนิยมวิทยาอย่างใกล้ชิด ทั้งนี้ หากประชาชนและชาวเรือพบเหตุ ความไม่ปลอดภัยทางน้ํา สามารถแจ้งได้ที่สํานักงานเจ้าท่าในพื้นที่ หรือที่สายด่วน 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมเจ้าท่า เร่งภารกิจขุดลอกแก้ปัญหาภัยแล้ง เพิ่มพื้นที่รับน้ำในช่วงฤดูน้ำหลาก
วันพฤหัสบดีที่ 27 พฤษภาคม 2564
กรมเจ้าท่า เร่งภารกิจขุดลอกแก้ปัญหาภัยแล้ง เพิ่มพื้นที่รับน้ําในช่วงฤดูน้ําหลาก
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยผลการดําเนินงานภารกิจขุดลอกตามนโยบายรัฐบาลและกระทรวงคมนาคม เพื่อแก้ปัญหาภัยแล้ง ขยายพื้นที่รับน้ําในช่วงฤดูน้ําหลากเพื่อช่วยเหลือประชาชน บริเวณพื้นที่ภาคเหนือตอนบน ประกอบด้วยหน่วยขุดลอกแม่น้ําฝาง จังหวัดเชียงใหม่ แม่น้ําคาว จังหวัดเชียงราย แม่น้ํายม จังหวัดแพร่ และแม่น้ําจาง จังหวัดลําปาง ดําเนินการโดยสํานักพัฒนาและบํารุงรักษาทางน้ํา : สํานักงานพัฒนาและบํารุงรักษาทางน้ําที่ 7 ได้เปิดหน่วยปฏิบัติงานขุดลอกเพื่อแก้ไขความเดือดร้อนจากความตื้นเขินของลําน้ําจากตะกอนดิน การกักเก็บน้ําเพื่อใช้ในการเกษตรในฤดูแล้งไม่เพียงพอต่อความต้องการของประชาชนที่ใช้น้ําเพื่อทําการเกษตรและอุปโภคบริโภค และลดอุทกภัยในช่วงฤดูน้ําหลากประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตร ส่งผลให้พืชผลได้รับความเสียหาย ดังนี้
1. แม่น้ําจาง ตําบลสบป้าด อําเภอแม่เมาะ จังหวัดลําปาง เปิดหน่วยเมื่อวันที่ 1 มีนาคม 2564 เริ่มขุดลอก (ช่วงที่ 1) ตั้งแต่ กม. 81 + 330 ถึง กม. 84 + 150 (ช่วงที่ 2) ตั้งแต่ กม. 87+100 ถึง กม. 87+650 ระยะทางรวม 3,400 เมตร ขุดลอกร่องน้ําให้ได้ความกว้าง 15 - 20 เมตร ขุดลอกระดับก้นร่องลึกประมาณ 253.50 - 264.00 เมตร (จากระดับน้ําทะเล ปานกลาง) ปริมาณวัสดุขุดลอก 54,000 ลูกบาศก์เมตร ระยะเวลาดําเนินการ 100 วัน การปฏิบัติงานขุดลอกถึงวันที่ 26 พฤษภาคม 2564 ได้ 88.94 %
2. แม่น้ํายม หมู่ที่ 1 ตําบลสบสาย อําเภอสูงเม่น จังหวัดแพร่ เริ่มขุดลอก ตั้งแต่ กม. 533 + 050 ถึง กม. 535 + 100 ระยะทาง 2,050 เมตร ขุดลอกร่องน้ําให้ได้ความกว้าง 40 - 70 เมตร ขุดลอกระดับก้นร่องลึกประมาณ 139.50 - 140.00 เมตร (จากระดับน้ําทะเลปานกลาง) ปริมาณวัสดุขุดลอก 55,000 ลูกบาศก์เมตร ระยะเวลาดําเนินการ 95 วัน การปฏิบัติงานขุดลอก ถึงวันที่ 26 พฤษภาคม 2564 ได้ 90.22 % พื้นที่ได้รับประโยชน์คือโรงสูบน้ําพลังงานไฟฟ้า จํานวน 1 โรง พื้นที่ใช้น้ําเพื่อการเกษตรกรรม ประมาณ 1,400 ไร่ และใช้น้ําเพื่ออุปโภคและบริโภค ประมาณ 550 ครัวเรือน
3. แม่น้ําจางตําบลดอนไฟ ตําบลหัวเสือ และตําบลน้ําโจ้ อําเภอแม่ทะ จังหวัดลําปาง เริ่มขุดลอก ตั้งแต่ กม. 45+350 ถึง กม. 47+650 ระยะทาง 2,300 เมตร ขุดลอกร่องน้ําให้ได้ความกว้าง 30 - 40 เมตร ขุดลอกระดับก้นร่องลึกประมาณ 203.50- 204.50 เมตร (จากระดับน้ําทะเลปานกลาง) ได้วัสดุขุดลอก 50,000 ลูกบาศก์เมตร ระยะเวลาดําเนินการ 85 วัน ปัจจุบันดําเนินการแล้วเสร็จ พื้นที่ที่ได้รับประโยชน์ คือโรงสูบน้ําพลังงานไฟฟ้า จํานวน 1 โรง พื้นที่ใช้น้ําเพื่อการเกษตรกรรม ประมาณ 500 - 700 ไร่ และประปาหมู่บ้าน จํานวน 1 โรงที่ใช้น้ําเพื่ออุปโภคและบริโภค จํานวน 350 - 400 ครัวเรือน
อธิบดีกรมเจ้าท่า กล่าวเพิ่มเติมถึงภารกิจขุดลอก ว่าปัจจุบันกรมเจ้าท่า โดยสํานักพัฒนาและบํารุงรักษาทางน้ําได้เร่งดําเนินการตามแผนงานอย่างต่อเนื่อง ขณะนี้ดําเนินการแล้วเสร็จในหลายพื้นที่ และหมุนเวียนดําเนินการต่อเนื่องเพื่อช่วยบรรเทา ความเดือดร้อนของประชาชนในช่วงฤดูฝนของปีนี้ อีกทั้งภายหลังการขุดลอกได้ส่งเสริมและสนับสนุนให้ชาวบ้านช่วยกันรักษา ฟื้นฟูสภาพแวดล้อมทางน้ําโดยการปล่อยพันธุ์ปลาท้องถิ่น ใช้พื้นที่ริมตลิ่งปลูกพืชผักสวนครัว ส่งเสริมอาชีพเกษตรกรรมเพื่อเลี้ยงชีพ สามารถสร้างรายได้ให้แก่ตนเองและครอบครัว พร้อมกับปลูกไม้ยืนต้นเพิ่มพื้นที่สีเขียวให้กับชุมชน เป็นที่พักผ่อนหย่อนใจ เป็นแหล่งท่องเที่ยวของชุมชนได้อีกด้วย
รัฐบาลไทย-ข่าวทำเนียบรัฐบาล-ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้
วันพฤหัสบดีที่ 27 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้
มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
ันที่ ๒๗ พฤษภาคม ๒๕๖๔ เวลา ๑๑.๐๐ น. นายชัยพล สุขเอี่ยม ผู้ตรวจราชการกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลธรรมศาสตร์เฉลิมพระเกียรติ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี รศ.นพ.พฤหัส ต่ออุดม ผู้อํานวยการโรงพยาบาลธรรมศาสตร์เฉลิมพระเกียรติ เป็นผู้รับมอบ ณ อาคาร ม.ร.ว.สุวพรรณ สนิทวงศ์ ชั้น ๑ โรงพยาบาลธรรมศาสตร์เฉลิมพระเกียรติ จังหวัดปทุมธานี โดยมี นางสาวอัญชลี ทํานุรัฐ ผู้อํานวยการกองกฎหมาย สํานักงานปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง นำร่องฉีดพ่นฆ่าเชื้อในชุมชนโค้งรถไฟยมราช เพื่อป้องกันการแพร่ระบาดของโรคโควิด-19
วันพฤหัสบดีที่ 27 พฤษภาคม 2564
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง นําร่องฉีดพ่นฆ่าเชื้อในชุมชนโค้งรถไฟยมราช เพื่อป้องกันการแพร่ระบาดของโรคโควิด-19
พม. จับมือลาซารัส และเครือข่ายเพื่อสังคม จัดโครงการ Hope for Home บ้านนี้มีความหวัง นําร่องฉีดพ่นฆ่าเชื้อในชุมชนโค้งรถไฟยมราช เพื่อป้องกันการแพร่ระบาดของโรคโควิด-19
วันที่ 26 พ.ค. 64 เวลา 09.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมด้วย นายโชคชัย วิเชียรชัยยะ รองอธิบดีกรมพัฒนาสังคมและสวัสดิการ (รองอธิบดี พส.) และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ ณ ชุมชนโค้งรถไฟยมราช กรุงเทพฯ เพื่อนําทีมมาฉีดพ่นฆ่าเชื้อในชุมชน ประมาณ 200 หลังคาเรือน ภายใต้โครงการ "Hope for Home บ้านนี้มีความหวัง" ซึ่งกระทรวงการพัฒนาสังคมและความมั่นคงของมนุษย์ (พม.) ร่วมกับ ลาซารัส และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ ร่วมกันจัดโครงการดังกล่าว เพื่อเป็นการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)
นายอนุกูลกล่าวว่า การจัดโครงการ "Hope for Home บ้านนี้มีความหวัง" ในครั้งนี้ เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและประชาชนในชุมชนต่างๆ โดยเฉพาะกลุ่มเปราะบางที่ประสบปัญหาจากสถานการณ์การแพร่ระบาดของโรคโควิด-19 ระลอกใหม่ ซึ่งมีทั้งเด็ก ผู้สูงอายุ คนพิการ คนไร้บ้าน และคนไร้ที่พึ่ง ในชุมชนต่างๆ ของกรุงเทพมหานคร และจังหวัดอื่นๆ ทั่วประเทศ สําหรับโครงการดังกล่าวเป็นการลงพื้นที่ชุมชนแออัดที่มีความเสี่ยงต่อการแพร่ระบาดของโรคโควิด-19 โดยได้นําผลิตภัณฑ์ลาซารัส ซึ่งเป็นผลิตภัณฑ์ที่สามารถฆ่าเชื้อโรคที่มีคุณสมบัติไม่ติดไฟ และไม่เป็นอันตรายต่อผู้อยู่อาศัย มาฉีดพ่นฆ่าเชื้อให้กับที่พักอาศัยทุกหลังในชุมชน ซึ่งนําร่องที่ชุมชนโค้งรถไฟยมราชเป็นชุมชนแรก และจะมีการวางแผนในการฉีดพ่นฆ่าเชื้อไปยังชุมชนต่างๆ นอกจากนี้ ยังได้รับฟังปัญหาความเดือดร้อนของชาวชุมชน และจะเร่งหาแนวทางช่วยเหลือต่อไป
นายอนุกูลกล่าวเพิ่มเติมว่า ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดที่ต้องการความช่วยเหลือเร่งด่วน สามารถติดต่อขอความช่วยเหลือได้ที่ ศูนย์ช่วยเหลือสังคมสายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด หรือติดต่อประสานขอความช่วยเหลือผ่าน อพม. ในพื้นที่ ซึ่งกระทรวง พม. พร้อมให้ความช่วยเหลือ และประสานความร่วมมือทุกหน่วยงานอย่างเต็มที่
รัฐบาลไทย-ข่าวทำเนียบรัฐบาล-พม. รับมอบกล้าไม้มงคล 100 ต้น จาก ทส. ร่วมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก
วันพฤหัสบดีที่ 27 พฤษภาคม 2564
พม. รับมอบกล้าไม้มงคล 100 ต้น จาก ทส. ร่วมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก
พม. รับมอบกล้าไม้มงคล 100 ต้น จาก ทส. ร่วมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้โครงการ "รวมใจไทย ปลูกต้นไม้เพื่อแผ่นดิน" สืบสานสู่ 100 ล้านต้น
วันที่ 24 พ.ค. 64เวลา 13.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหาร รับมอบกล้าไม้มงคล จํานวน 100 ต้น ที่ผ่านพิธีเจริญพระพุทธมนต์ในโครงการพฤกษามหามงคล จากกระทรวงทรัพยากรธรรมชาติและสิ่งแวดล้อม (ทส.) โดย นางนันทนา บุณยานันต์ ผู้อํานวยการสํานักจัดการป่าชุมชน กรมป่าไม้ เพื่อร่วมกันปลูกต้นไม้และเชิญชวนประชาชนร่วมกันปลูกต้นไม้ภายในบริเวณที่พักอาศัยและที่ดินของตนเอง หน่วยงานราชการ โรงเรียน ศาสนสถาน และที่สาธารณะ เป็นต้น ตามโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้โครงการ รวมใจไทย ปลูกต้นไม้เพื่อแผ่นดิน สืบสานสู่ 100 ล้านต้น
นายจุติกล่าวว่า เนื่องด้วย คณะรัฐมนตรี มีมติเมื่อวันที่ 13 มกราคม 2532 กําหนดให้ วันวิสาขบูชาของทุกปี เป็น วันต้นไม้ประจําปีของชาติ เพื่อเป็นการสร้างและกระตุ้นจิตสํานึกให้ประชาชนและหน่วยงานทุกภาคส่วนได้มีส่วนร่วมในการฟื้นฟูทรัพยากรป่าไม้ของชาติ โดยวันวิสาขบูชาอยู่ในเดือนพฤษภาคมและเป็นช่วงเริ่มต้นของฤดูฝน จึงมีความเหมาะสมในการปลูกต้นไม้ สําหรับวันต้นไม้ประจําปีของชาติ ปี 2564 ตรงกับวันพุธที่ 26 พฤษภาคม 2564ทางกระทรวง พม. ได้รับมอบกล้าไม้มงคล จํานวน 100 ต้น จากกระทรวง ทส. ซึ่งขอขอบคุณเป็นอย่างยิ่ง และจะนํากล้าไม้มงคลทั้งหมดไปมอบให้กับหัวหน้าส่วนราชการ จํานวน 8 หน่วยงาน อีกทั้งจะนําไปมอบให้สถานสงเคราะห์ในพื้นที่กรุงเทพฯ นนทบุรี และปทุมธานี ประกอบด้วย 1) สถานสงเคราะห์เด็ก 12 แห่ง 2) ศูนย์พัฒนาการจัดสวัสดิการสังคมผู้สูงอายุ 2 แห่ง และ 3) สถานคุ้มครองและพัฒนาคนพิการ 6 แห่ง เพื่อร่วมกันปลูกเป็นสิริมงคลแก่ข้าราชการและเจ้าหน้าที่ตามโครงการและกิจกรรมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้โครงการ รวมใจไทย ปลูกต้นไม้เพื่อแผ่นดิน สืบสานสู่ 100 ล้านต้น ต่อไป ทั้งนี้ หากประชาชนสนใจ สามารถติดต่อกระทรวง ทส. เพื่อขอรับกล้าไม้มงคลได้จากหน่วยงานเพาะชํากล้าไม้ของกรมป่าไม้ กรมอุทยานแห่งชาติสัตว์ป่าและพันธุ์พืช และกรมทรัพยากรทางทะเลและชายฝั่ง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันพฤหัสบดีที่ 27 พฤษภาคม 2564
ประกาศ ขสมก. ประจําวันที่ 27 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 27 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 27 พฤษภาคม 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถธรรมดา สาย 53 เขตการเดินรถที่ 6
รัฐบาลไทย-ข่าวทำเนียบรัฐบาล-ปลัด วธ. เข้าร่วมการประชุมคณะกรรมการบริหารมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์ ครั้งที่ ๒/๒๕๖๔
วันพฤหัสบดีที่ 27 พฤษภาคม 2564
ปลัด วธ. เข้าร่วมการประชุมคณะกรรมการบริหารมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์ ครั้งที่ ๒/๒๕๖๔
การประชุมคณะกรรมการบริหารมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์ ครั้งที่ ๒/๒๕๖๔ ผ่านการประชุมออนไลน์ระบบ Zoom
วันที่ ๒๗ พฤษภาคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นางยุพา ทวีวัฒนะกิจบวร ปลัดกระทรวงวัฒนธรรม เข้าร่วมการประชุมคณะกรรมการบริหารมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์ ครั้งที่ ๒/๒๕๖๔ ผ่านการประชุมออนไลน์ระบบ Zoom โดยมี คณะกรรมการบริหารมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์ และหน่วยงานที่เกี่ยวข้องเข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-"เรามาช่วยกันหยุดเรื่องเหล่านี้ เพื่อเราทุกคน"
วันพฤหัสบดีที่ 27 พฤษภาคม 2564
"เรามาช่วยกันหยุดเรื่องเหล่านี้ เพื่อเราทุกคน"
#โควิด19
รัฐบาลไทย-ข่าวทำเนียบรัฐบาล-“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
วันพฤหัสบดีที่ 27 พฤษภาคม 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐกระตุ้นเศรษฐกิจ”
ณ สิ้นเดือนเมษายน 2564 รัฐวิสาหกิจ 43 แห่ง ที่ สคร.กํากับดูแลโดยตรงมีผลการเบิกจ่ายงบลงทุนสะสมเป็นไปตามแผน โดยสามารถเบิกจ่ายได้ 130,423 ล้านบาท หรือคิดเป็นร้อยละ 101 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนเมษายน 2564 รัฐวิสาหกิจ 43 แห่ง ที่ สคร. กํากับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 130,423 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วยการเบิกจ่ายงบลงทุน 7 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 - เดือนเมษายน 2564) 34 แห่ง จํานวน 95,168 ล้านบาท หรือคิดเป็นร้อยละ 100 ของแผนการเบิกจ่ายสะสม และการเบิกจ่ายงบลงทุน 4 เดือนของรัฐวิสาหกิจระบบปีปฏิทิน (เดือนมกราคม 2564 – เดือนเมษายน 2564 ) 9 แห่ง จํานวน 35,255 ล้านบาท หรือคิดเป็นร้อยละ 105 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2564 ณ สิ้นเดือนเมษายน 2564
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 63 – เม.ย. 64)
จํานวน 34 แห่ง    175,665   95,413   95,168   100%
ปีปฏิทิน (ม.ค. – เม.ย. 64)
จํานวน 9 แห่ง    171,117    33,440   35,255   105%
รวม 43 แห่ง   346,782   128,853   130,423   101%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ณ สิ้นเดือนเมษายน ๒๕๖๔ รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่น การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) การไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค (กฟภ.) โดยมีโครงการลงทุนขนาดใหญ่ที่สามารถเบิกจ่ายได้สูงกว่าแผน อาทิ โครงการรถไฟฟ้าสายสีส้มช่วงศูนย์วัฒนธรรมฯ - มีนบุรี ของ รฟม. โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) และโครงการรถไฟฟ้าชานเมือง (สายสีแดง) ช่วงบางซื่อ – รังสิต ของ รฟท. งานก่อสร้างปรับปรุงขยายระบบประปาของการประปาส่วนภูมิภาค และโครงการขยายระบบส่งไฟฟ้าระยะที่ 12 ของการไฟฟ้าฝ่ายผลิตแห่งประเทศไทย ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางวิ่งเส้นที่ 3 ท่าอากาศยานสุวรรณภูมิ ของบริษัท ท่าอากาศยานไทย จํากัด (มหาชน) โครงการก่อสร้างรถไฟทางคู่ ช่วงนครปฐม – ชุมพร ของ รฟท. โครงการแผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 - 2564 ของการไฟฟ้านครหลวง และโครงการพัฒนาระบบส่งและจําหน่ายระยะที่ 1 ของ กฟภ.
นางปานทิพย์ ศรีพิมล ผู้อํานวยการ สคร. กล่าวสรุปว่า ในเดือนเมษายน 2564 รัฐวิสาหกิจทั้งหมดสามารถเบิกจ่ายงบลงทุนได้ดีและเป็นไปตามแผน ซึ่งปัจจุบันรัฐวิสาหกิจหลายแห่งอยู่ระหว่างการปรับแผนการเบิกจ่ายงบลงทุน เพื่อให้สะท้อนความสามารถการเบิกจ่ายที่แท้จริงและพิจารณานําโครงการ/แผนงานที่สามารถเบิกจ่ายได้มาทดแทนโครงการ/แผนงานที่ได้รับผลกระทบจากสถานการณ์การแพร่ระบาดของโรค COVID-19 สําหรับโครงการลงทุนที่เริ่มมีการเบิกจ่ายล่าช้า สคร. ได้เร่งหาสาเหตุและติดตามการแก้ไขปัญหากับรัฐวิสาหกิจอย่างใกล้ชิดเพื่อให้การลงทุนของรัฐวิสาหกิจเป็นไปตามเป้าหมายและช่วยสนับสนุนนโยบายรัฐบาลในเรื่องการลงทุนภาครัฐต่อไป
รัฐบาลไทย-ข่าวทำเนียบรัฐบาล-กรมเจ้าท่า เดินหน้าทดสอบความพร้อมเรือ The Blue Dolphin สร้างความเชื่อมั่นเส้นทางเดินเรือ “สัตหีบ - สงขลา”
วันพฤหัสบดีที่ 27 พฤษภาคม 2564
กรมเจ้าท่า เดินหน้าทดสอบความพร้อมเรือ The Blue Dolphin สร้างความเชื่อมั่นเส้นทางเดินเรือ “สัตหีบ - สงขลา”
กรมเจ้าท่า กระทรวงคมนาคม ลงพื้นที่ควบคุมทดสอบการเดินเรือ BLUE DOLPHIN วันที่ 27 พฤษภาคม 2564 ณ ท่าเรือบริษัท เซ้าท์เธิร์นโลจิสติกส์ จํากัด ร่องน้ําสงขลา จังหวัดสงขลา ไปยังท่าเรือจุกเสม็ด อําเภอสัตหีบ จังหวัดชลบุรี เตรียมพร้อมสร้างความเชื่อมั่นเส้นทางเดิ
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยว่า กรมเจ้าท่า ได้ดําเนินการตามนโยบายของนายกรัฐมนตรี พลเอกประยุทธ จันทร์โอชา และรัฐมนตรีว่าการกระทรวงคมนาคมนายศักดิ์สยาม ชิดชอบ ในการแก้ไขปัญหาการจราจรทางบกติดขัด ลดปัญหาฝุ่น PM 2.5 และเพิ่มทางเลือกในการขนส่งสินค้า กรมเจ้าท่าได้ร่วมมือกับบริษัท ซีฮอร์ส เฟอร์รี่ จํากัด ผลักดันให้เกิดโครงการเรือเฟอร์รี่ข้ามอ่าวระหว่าง จังหวัดชลบุรี กับ จังหวัดสงขลา เพื่อเป็นการสร้างความมั่นใจให้กับผู้ใช้บริการในด้านความปลอดภัย และเตรียมความพร้อมสําหรับให้บริการจริงแก่ประชาชน สําหรับเรือ The Blue Dolphin หมายเลขทะเบียนเรือ 640000020 ขนาดความยาว 136.6 เมตร กว้าง 21 เมตร ขนาด 7003 ตันกรอสส์ สามารถบรรทุกรถ 10 ล้อ ได้ครั้งละ 80 คัน รถยนต์ส่วนบุคคลได้ 15-20 คัน คนประจําเรือ 30 คน บรรทุกคนโดยสารได้ 586 คน โดยสามารถทําความเร็วได้ประมาณ 18-20 น็อต โดยในวันนี้ (27 พฤษภาคม 2564) กําหนดการทดสอบการเดินเรือออกจากท่าเทียบเรือบริษัท เซ้าท์เธิร์นโลจิสติกส์ จํากัด ปากร่องน้ําสงขลา เวลาประมาณ 13.00 น. ของวันที่ 26 พฤษภาคม ๒๕๖๔ เดินทางถึงท่าเรือจุกเสม็ด อําเภอสัตหีบ จังหวัดชลบุรี ด้วยความเรียบร้อย เวลาประมาณ 11.20 น. ใช้เวลาประมาณ 22 ชั่วโมง 20 นาที พร้อมนี้ได้ทดลองนํารถเทรลเลอร์ จํานวน 1 คัน และรถบรรทุก 6 ล้อ จํานวน 1 คัน เพื่อทดสอบความพร้อมของระบบการขนถ่ายรถฯ ให้เกิดความสะดวก ปลอดภัยอย่างสูงสุด
ทั้งนี้ ปัจจุบัน บริษัทฯ อยู่ระหว่างดําเนินการจัดทําแผนจัดการฉุกเฉินระหว่างการเดินทางจาก ท่าเรือสงขลามายังสัตหีบ โดยวางแผนการดําเนินการให้สามารถติดต่อสื่อสารกับหน่วยงานที่เกี่ยวข้อง ได้แก่ สถานีนําร่อง ปตท. กลางทะเล ศรชล. Port control Sriracha VTS สํานักงานเจ้าท่าภูมิภาคสาขาพัทยา และสํานักงานเจ้าท่าภูมิภาคสาขาสงขลา ได้ตลอดเส้นทางการเดินทาง และเมื่อแผนฯ แล้วเสร็จจะดําเนินการฝึกซ้อมการอพยพคนระหว่างการเดินทางอีกครั้ง สําหรับเรือ The Blue Dolphin นอกจากมีแผนการเดินเรือในเส้นทางระหว่างจังหวัดชลบุรี-จังหวัดสงขลา ยังมีแผนจะขยายเส้นทางเชื่อมโยงเข้ากับจังหวัดประจวบคีรีขันธ์ ในระยะต่อไป ซึ่งจะเป็นประโยชน์ในการเชื่อมโยงระเบียงเศรษฐกิจพิเศษภาคตะวันออก (Eastern Economic Corridor, EEC เข้ากับระเบียงเศรษฐกิจภาคใต้ (Southern Economic Corridor, SEC ช่วยเพิ่มศักยภาพของการขนส่ง ทางน้ํา ลดต้นทุนและอุบัติเหตุจากการขนส่งทางบก และลดปัญหามลพิษฝุ่นละออง PM 2.5 ตามนโยบายของรัฐบาล และกระทรวงคมนาคม อันจะเป็นประโยชน์ทั้งในด้านการขนส่งและการท่องเที่ยวทางทะเลได้อย่างยั่งยืน
รัฐบาลไทย-ข่าวทำเนียบรัฐบาล-รัฐบาลแจงข้อเท็จจริงกรณีเสนอขายวัคซีน Sinopharm
วันพฤหัสบดีที่ 27 พฤษภาคม 2564
รัฐบาลแจงข้อเท็จจริงกรณีเสนอขายวัคซีน Sinopharm
รัฐบาลแจงข้อเท็จจริงกรณีเสนอขายวัคซีน Sinopharm
นายอนุชา บูรพชัยศรี โฆษกประจําสํานักนายกรัฐมนตรี กล่าวว่า ตามที่มีข่าวเรื่องการเสนอขายวัคซีน Sinopharm จํานวน 20 ล้านโดสให้รัฐบาลไทย โดยบริษัท แอคแคป แอสเซ็ทส์ จํากัด นั้น ขอชี้แจงว่า จากการตรวจสอบข้อมูลในระบบของสํานักงานคณะกรรมการอาหารและยา (อย.) แล้ว ปรากฏว่า บริษัทฯดังกล่าวไม่สามารถนําเข้ายาเข้ามาในประเทศไทยได้ เนื่องจากไม่ได้รับอนุญาตอย่างเป็นทางการจากหน่วยงานราชการที่เกี่ยวข้อง และด้วยเหตุที่บริษัทฯดังกล่าวไม่ได้รับอนุญาตให้นําเข้ายามาในประเทศไทย ดังนั้นบริษัทฯดังกล่าวจึงมีคุณสมบัติไม่ครบถ้วนและไม่สามารถยื่นขออนุณาตในการขึ้นทะเบียนกับ อย. อีกเช่นกัน นอกจากนี้บริษัทฯดังกล่าวไม่เคยมีประวัติการนําเข้ายา หรือขอรับการขึ้นทะเบียนกับ อย. มาก่อนแต่อย่างใด
ทั้งนี้ วัคซีน Sinopharm ได้มีบริษัท ไบโอจีนีเทค จํากัด ได้ขอขึ้นทะเบียนกับ อย. ไว้ก่อนแล้ว และขณะนี้อยู่ระหว่างการประเมินคําขอขึ้นทะเบียนอยู่ และอยู่ระหว่างการดําเนินการในขั้นตอนการพิจารณา
อย่างไรก็ตาม จากการตรวจสอบข้อมูลเบื้องต้นจากกรมธุรกิจการค้า พบว่าการจดทะเบียนจัดตั้งบริษัทฯดังกล่าวมีวัตถุประสงค์เพื่อประกอบธุรกิจอสังหาริมทรัพย์ มิใช่ธุรกิจยาและเวชภัณฑ์แต่อย่างใด ซึ่งอยู่ระหว่างการตรวจสอบงบการเงินและแหล่งที่มาของรายได้ของบริษัทฯดังกล่าวต่อไปเพื่อความชัดเจน
นอกจากนี้ จากการตรวจสอบแล้วพบว่า บริษัทฯดังกล่าวไม่เคยติดต่อเพื่อขอเข้าพบตัวแทนรัฐบาลแต่อย่างใด อีกทั้งการเจรจาติดต่อเรื่องการนําเข้าวัคซีนสามารถติดต่อผ่านทางองค์การเภสัชกรรม หรือสํานักงานคณะกรรมการอาหารและยาได้โดยตรงในเบื้องต้น โดยไม่มีความจําเป็นต้องพบนายกรัฐมนตรีหรือรองนายกรัฐมนตรีตามที่อ้างแต่อย่างใด